પોલીસ સુત્રોએ જણાવ્યું હતું કે શનિવારની સવારના સુમારે શહેરના શિવનગર વિસ્તારમાં લોખંડ વેલ્ડિંગનું કારખાનું ધરાવતા રામાભાઇ ભાણાજી લુહાર લોખંડ લાવવા માટે ઘેરથી રૂપીયા ૨.૧૦ લાખ લઇને સવારના નવેક વાગ્યાના સુમારે કર્ણાવતી હોટલ પાસે ઉભેલ હતા.આ વખતે ત્યાં હોટલની બાજુમાં ઉભા રહીને કપમાં ચા પી રહેલા બે અજાણ્યા વ્યક્તિઓએ કારીગર કહીને બુમ પાડતાં તેમની પાસે ગયા હતા.જેમણે શેડ બનાવવા કોતરવાડા ગામે જવાનું કહીને તેમની પાસે રહેલી કોથળીમાંની ચા પીવડાવી રામાભાઇ ના જ મોટરસાયકલ પર ત્રણેય જણ રવાના થયા હતા.